Alaquàs modifica les ordenances fiscals per a suspendre automàticament la taxa de terrasses i mercat ambulant si es torna a restringir el dret a reunió i mobilitat per la COVID-19.
03/08/2020

# Alaquàs modifica les ordenances fiscals per a suspendre automàticament la taxa de terrasses i mercat ambulant si es torna a restringir el dret a reunió i mobilitat per la COVID-19.

*   03/08/2020
*   [Ajuntament](/categoria/2/0/ajuntament)
*   [Imprimir](#)
*   Compartir
*    https://www.alaquas.org/documento.asp?id\_do=18952

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F18952%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20modifica%20les%20ordenances%20fiscals%20per%20a%20suspendre%20autom%C3%A0ticament%20la%20taxa%20de%20terrasses%20i%20mercat%20ambulant%20si%20es%20torna%20a%20restringir%20el%20dret%20a%20reuni%C3%B3%20i%20mobilitat%20per%20la%20COVID-19.)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/18952/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2020/2/18952/03082020img-2519_Form_4.jpg)](https://www.alaquas.org/ficheros/documentos/2020/2/18952/03082020img-2519_Form_10.jpg "<a href='https://www.alaquas.org/ficheros/documentos/2020/2/18952/03082020img-2519_Form_10.jpg' target=_blank><i class='fa fa-external-link' aria-hidden='true'></i>.Alaquàs modifica les ordenances fiscals per a suspendre automàticament la taxa de terrasses i mercat ambulant si es torna a restringir el dret a reunió i mobilitat per la COVID-19.</a>")

L'Ajuntament d'Alaquàs estableix una clàusula en les Ordenances que suposarà l'anul·lació de la taxa de terrasses si es tornés a repetir aquesta situació l'any 2021. L'objectiu és ajudar a comerços i autònoms en la reactivació dels seus negocis i pal·liar els danys generats per la paralització de la seva activitat.

L'Ajuntament d'Alaquàs va aprovar dijous passat 30 de juliol en sessió plenària la modificació de les ordenances fiscals per a la suspensió de la taxa de terrasses i mercat ambulant si es torna a restringir el dret a reunió i mobilitat pel COVID-19. Amb aquesta modificació s'estableix una clàusula per tal que si es tornara a repetir aquesta situació, automàticament la taxa de terrasses i mercat ambulant quedaria anul·lada de nou.

Amb aquesta iniciativa, les persones autònomes amb negocis situats a Alaquàs estaran exemptes de la taxa d'ocupació de la via pública per a taules i cadires de bars, cafeteries i restaurants així com del mercat ambulant. L'objectiu d'aquesta mesura és continuar ajudant els comerços d'Alaquàs a eixir de la crisi generada per la Covid-19 i pal·liar els danys generats per la paralització de l'activitat fruit de l'estat d'alarma.

Aquesta va ser una de les principals mesures econòmiques que es van adoptar a l'inici de la pandèmia. La seua ràpida aplicació van ser claus per al reinici de l'activitat en els dos sectors i van ser acollits amb gratitud pels col·lectius afectats. Per això, i davant l'evolució del brot i el grau d'afectació continu en l'economia, i per tal de protegir i ajudar amb la màxima celeritat, l'Ajuntament ha decidit modificar les ordenances per a continuar aplicant la suspensió mentre la situació el requereixca.

Aquesta iniciativa forma part del Pla Activa Alaquàs, el pla estratègic de reactivació econòmica local per a famílies, comerços, persones autònomes i pimes que l'Ajuntament d'Alaquàs va posar en marxa arran de la situació generada per la pandèmia. Dins d'aquest pla, l'Ajuntament va dissenyar diverses accions específiques dirigides al comerç local i dotades amb un pressupost de 300.000 euros que inclouen ajudes directes campanyes de promoció directa.